CELEX: 32016D1231
Language: lv
Date: 2016-07-18 00:00:00
Title: Padomes Lēmums (ES) 2016/1231 (2016. gada 18. jūlijs) par nostāju, kas Eiropas Savienības vārdā jāieņem Apvienotajā komitejā, kura izveidota saskaņā ar Reģionālo konvenciju par Eiropas un Vidusjūras reģiona valstu preferenciāliem izcelsmes noteikumiem, attiecībā uz Gruzijas pieteikumu, lai kļūtu par minētās konvencijas Līgumslēdzēju pusi

28.7.2016   
            
            
               LV
            
            
               Eiropas Savienības Oficiālais Vēstnesis
            
            
               L 202/24
            
         PADOMES LĒMUMS (ES) 2016/1231
   (2016. gada 18. jūlijs)
   par nostāju, kas Eiropas Savienības vārdā jāieņem Apvienotajā komitejā, kura izveidota saskaņā ar Reģionālo konvenciju par Eiropas un Vidusjūras reģiona valstu preferenciāliem izcelsmes noteikumiem, attiecībā uz Gruzijas pieteikumu, lai kļūtu par minētās konvencijas Līgumslēdzēju pusi
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 207. panta 4. punkta pirmo daļu saistībā ar tā 218. panta 9. punktu,
   ņemot vērā Eiropas Komisijas priekšlikumu,
   tā kā:
   
               (1)
            
            
               Reģionālā konvencija par Eiropas un Vidusjūras reģiona valstu preferenciāliem izcelsmes noteikumiem (1) (“konvencija”) stājās spēkā 2012. gada 1. decembrī.
            
         
               (2)
            
            
               Konvencijas 5. panta 1. punktā paredzēts, ka trešā persona var kļūt par konvencijas Līgumslēdzēju pusi ar noteikumu, ka šai kandidātvalstij vai teritorijai ar vismaz vienu no Līgumslēdzējām pusēm ir spēkā brīvās tirdzniecības nolīgums, kurā paredzēti preferenciāli izcelsmes noteikumi.
            
         
               (3)
            
            
               Gruzija 2015. gada 23. septembrī konvencijas depozitāram iesniedza rakstisku pieteikumu par pievienošanos konvencijai.
            
         
               (4)
            
            
               Gruzijai ir spēkā tirdzniecības nolīgums ar divām konvencijas Līgumslēdzējām pusēm, proti, Savienību un Turcijas Republiku, un tā izpilda konvencijas 5. panta 1. punkta nosacījumu, lai kļūtu par Līgumslēdzēju pusi.
            
         
               (5)
            
            
               Konvencijas 4. panta 3. punkta b) apakšpunktā paredzēts, ka Apvienotajai komitejai, kas izveidota ar konvenciju (“Apvienotā komiteja”), ir ar lēmumu jāpieņem aicinājumi trešām personām pievienoties konvencijai.
            
         
               (6)
            
            
               Savienības nostājas Apvienotajā komitejā pamatā tāpēc vajadzētu būt pievienotajam lēmuma projektam,
            
         IR PIEŅĒMUSI ŠO LĒMUMU.
   1. pants
   Nostājas, kas Eiropas Savienības vārdā jāieņem Apvienotajā komitejā, kura izveidota ar Reģionālo konvenciju par Eiropas un Vidusjūras reģiona valstu preferenciāliem izcelsmes noteikumiem, attiecībā uz Gruzijas pieteikumu, lai kļūtu par minētās konvencijas Līgumslēdzēju pusi, pamatā ir Apvienotās komitejas lēmuma projekts, kas pievienots šim lēmumam.
   Par nelielām tehniskām izmaiņām lēmuma projektā Savienības pārstāvji Apvienotajā komitejā var vienoties bez Padomes papildu lēmuma.
   2. pants
   Šis lēmums stājas spēkā tā pieņemšanas dienā.
   
      Briselē, 2016. gada 18. jūlijā
      
         
            Padomes vārdā –
         
         
            priekšsēdētāja
         
         G. MATEČNÁ
      
   
   
      (1)  OV L 54, 26.2.2013., 4. lpp.
   
   
      PROJEKTS
      REĢIONĀLĀS KONVENCIJAS PAR EIROPAS UN VIDUSJŪRAS REĢIONA VALSTU PREFERENCIĀLIEM IZCELSMES NOTEIKUMIEM APVIENOTĀS KOMITEJAS LĒMUMS Nr. …
      (… gada …)
      par Gruzijas pieteikumu, lai kļūtu par Līgumslēdzēju pusi Reģionālajā konvencijā par Eiropas un Vidusjūras reģiona valstu preferenciāliem izcelsmes noteikumiem
      APVIENOTĀ KOMITEJA,
      ņemot vērā Reģionālo konvenciju par Eiropas un Vidusjūras reģiona valstu preferenciāliem izcelsmes noteikumiem (1),
      tā kā:
      
                  (1)
               
               
                  Reģionālās konvencijas par Eiropas un Vidusjūras reģiona valstu preferenciāliem izcelsmes noteikumiem (“konvencija”) 5. panta 1. punktā paredzēts, ka trešā persona var kļūt par konvencijas Līgumslēdzēju pusi ar noteikumu, ka šai kandidātvalstij vai teritorijai ar vismaz vienu no Līgumslēdzējām pusēm ir spēkā brīvās tirdzniecības nolīgums, kurā paredzēti preferenciāli izcelsmes noteikumi.
               
            
                  (2)
               
               
                  Gruzija 2015. gada 23. septembrī konvencijas depozitāram iesniedza rakstisku pieteikumu par pievienošanos konvencijai.
               
            
                  (3)
               
               
                  Gruzijai ar divām konvencijas Līgumslēdzējām pusēm, proti, Eiropas Savienību un Turcijas Republiku, ir spēkā tirdzniecības nolīgums, un tā izpilda konvencijas 5. panta 1. punkta nosacījumu, lai kļūtu par Līgumslēdzēju pusi.
               
            
                  (4)
               
               
                  Konvencijas 4. panta 3. punkta b) apakšpunktā paredzēts, ka Apvienotajai komitejai ir ar lēmumu jāpieņem aicinājumi trešām personām pievienoties konvencijai,
               
            IR PIEŅĒMUSI ŠO LĒMUMU.
      1. pants
      Gruzija tiek aicināta pievienoties Reģionālajai konvencijai par Eiropas un Vidusjūras reģiona valstu preferenciāliem izcelsmes noteikumiem.
      2. pants
      Šis lēmums stājas spēkā tā pieņemšanas dienā.
      
         …,
         
            
               Apvienotās komitejas vārdā –
            
            
               priekšsēdētājs
            
         
      
      
         (1)  OV L 54, 26.2.2013., 4. lpp.